ai4bharat/Pralekha huggingface dataset:
প্রধানমন্ত্রীরদপ্তর
গ্র্যান্ড চ্যালেঞ্জেস বার্ষিক বৈঠক ২০২০-র উদ্বোধনী অনুষ্ঠানে প্রধানমন্ত্রী মূল ভাষণ দেবেন
নয়াদিল্লি, ১৭ অক্টোবর, ২০২০
প্রধানমন্ত্রী শ্রী নরেন্দ্র মোদী আগামী সোমবার, ১৯ তারিখ সন্ধ্যায় ৭-৩০ মিনিটে ভিডিও কনফারেন্সের মাধ্যমে গ্র্যান্ড চ্যালেঞ্জেস বার্ষিক বৈঠক, ২০২০-র উদ্বোধনী অনুষ্ঠানে মূল ভাষণ দেবেন।
গ্র্যান্ড চ্যালেঞ্জেস বার্ষিক বৈঠক গত ১৫ বছর ধরে আয়োজিত হয়ে আসছে। এই বৈঠকে স্বাস্থ্য ও উন্নয়নের সঙ্গে যুক্ত বড় চ্যালেঞ্জগুলির দূরীকরণে উদ্ভাবনমূলক প্রচেষ্টায় আন্তর্জাতিক সহযোগিতা নিবিড় করার ওপর গুরুত্ব দেওয়া হয়। এবারের গ্র্যান্ড চ্যালেঞ্জেস বৈঠক আগামী ১৯ থেকে ২১ অক্টোবর পর্যন্ত ভার্চ্যুয়ালি আয়োজন করা হয়েছে। বৈঠকে কোভিড-১৯ সংক্রান্ত বিভিন্ন বিষয়ে গুরুত্ব দেওয়ার পাশাপাশি বিশ্বের কাছে ভারতের ভূমিকা নিয়ে নীতিপ্রণেতা ও বৈজ্ঞানিকরা একত্রিত হবেন এবং তাঁরা বিশ্বব্যাপী স্বাস্থ্য সংক্রান্ত সমস্যার সমাধানের নানা দিক নিয়ে মতবিনিময় করবেন। মহামারী পরবর্তী বিশ্বে সুস্থায়ী উন্নয়নের উদ্দেশ্যগুলি পূরণে বিভিন্ন কর্মকাণ্ডের অগ্রগতি ত্বরান্বিত করার ওপর অগ্রাধিকার দিয়ে এই বার্ষিক বৈঠকে বিশ্ব নেতৃবৃন্দ, বিশিষ্ট বিজ্ঞানী ও গবেষকরা যোগ দেবেন। কোভিড-১৯ সংক্রমণ প্রতিরোধ ও মোকাবিলার ক্ষেত্রে চ্যালেঞ্জগুলি দূর করতেও তাঁরা বৈঠকে মতবিনিময় করবেন। তিনদিনের এই বৈঠকে অংশগ্রহণকারী নেতৃবৃন্দ নিজেদের মধ্যে বিভিন্ন বিষয়ে আলোচনা করবেন, প্যানেল ডিসকাশনে অংশগ্রহণ করবেন এবং ভার্চ্যুয়াল পদ্ধতিতে মতবিনিময় অনুষ্ঠানে নিজেদের মতামত জানাবেন। বর্তমান কোভিড মহামারীর মোকাবিলায় সারা বিশ্ব জুড়ে সমাধানের বিভিন্ন পন্থাপদ্ধতির রূপায়ণ তথা নীতিগুলির বাস্তবায়নে অগ্রাধিকার দিয়ে কিভাবে বিশ্বকে পরবর্তী মহামারী থেকে সুরক্ষিত রাখা যায়, সে সম্পর্কেও বৈঠকে আলোচনা হবে। এবারের বার্ষিক বৈঠকে ৪০টি দেশ থেকে প্রায় ১,৬০০ জন অংশগ্রহণ করবেন বলে মনে করা হচ্ছে।
গ্র্যান্ড চ্যালেঞ্জেস বার্ষিক বৈঠক, ২০২০ যৌথভাবে আয়োজন করছে বিল অ্যান্ড মেলিন্ডা গেটস ফাউন্ডেশন, কেন্দ্রীয় জৈবপ্রযুক্তি দপ্তর, ভারতীয় চিকিৎসা গবেষণা পর্ষদ এবং নীতি আয়োগ। এছাড়াও, এই বৈঠক আয়োজনের সঙ্গে গ্র্যান্ড চ্যালেঞ্জেস কানাডা, ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্ট এবং ওয়েলকাম নামে সংস্থা যুক্ত রয়েছে।
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন বৈঠকে প্রারম্ভিক ভাষণ দেবেন। বৈঠকের পূর্ণাঙ্গ সভায় বিল অ্যান্ড মেলিন্ডা গেটস ফাউন্ডেশনের সহ-সভাপতি মিঃ বিল গেটস উপস্থিত থাকবেন।
উল্লেখ করা যেতে পারে, ২০১২-তে কেন্দ্রীয় জৈবপ্রযুক্তি দপ্তর এবং বিল অ্যান্ড মেলিন্ডা গেটস ফাউন্ডেশনের যৌথ অংশীদারিত্বে গ্র্যান্ড চ্যালেঞ্জেস ইন্ডিয়ার সূচনা হয়। ওয়েলকাম সংস্থা গ্র্যান্ড চ্যালেঞ্জেস ইন্ডিয়ার অংশীদার হিসেবে যোগ দেয়। গ্র্যান্ড চ্যালেঞ্জেস ইন্ডিয়া দেশে স্বাস্থ্য ও উন্নয়নমূলক একাধিক ক্ষেত্রে গুরুত্বপূর্ণ ভূমিকা পালন করে। এগুলির মধ্যে রয়েছে কৃষি, পুষ্টি, স্যানিটেশন, সংক্রামক রোগ-ব্যাধির প্রেক্ষিতে মাতৃত্বকালীন ও শিশুস্বাস্থ্য প্রভৃতি।
CG/BD/DM
(
সংসদবিষয়কমন্ত্রক
সংসদের শীতকালীন অধিবেশনের আগে সরকার আজ সর্বদল বৈঠক করেছে আগামীকাল শুরু হচ্ছে অধিবেশন
প্রধানমন্ত্রী শ্রী নরেন্দ্র মোদী জাতীয় গুরুত্বপূর্ণ ইস্যুগুলি নিয়ে গঠনমূলক আলোচনার জন্য রাজনৈতিক দলগুলিকে আহ্বান জানিয়েছেন
নয়াদিল্লি, ১০ ডিসেম্বর, ২০১৮
রাজ্যসভায় এবং লোকসভায় বিভিন্ন রাজনৈতিক দলের নেতৃবৃন্দের উদ্দেশে সংসদের শীতকালীন অধিবেশনের প্রাক্কালে তাঁর ভাষনে প্রধানমন্ত্রী নরেন্দ্র মোদী বলেছেন, সরকার বিভিন্ন রাজনৈতিক দলের উত্থাপিত ইস্যুগুলি নিয়ে আলোচনার জন্য প্রস্তুত আছে। জাতীয় গুরুত্বের সমস্ত ইস্যু নিয়ে সংসদে আলোচনার জন্য তিনি আহ্বান জানিয়েছেন।
প্রধানমন্ত্রী সমস্ত রাজনৈতিক দলকে শীতকালীন অধিবেশনে একটি গঠনমূলক পরিস্হিতি সৃষ্টি করার জন্য উদ্যোগ নেওয়ার আহ্বান জানান। এছাড়া জনকল্যাণের বিভিন্ন ইস্যু নিয়ে সমবেতভাবে উদ্যোগী হওয়ার কথাও তিনি বলেন। শ্রী মোদী বলেন, জাতির সেবায় অবদান রাখা আমাদের প্রত্যেকের প্রধান দায়িত্ব। জনগণের সেবার লক্ষ্যে সংসদকে যথাযথভাবে পরিচালনার কাজ নিশ্চিত করতে হবে বলে তিনি অভিমত প্রকাশ করেন।
সমস্ত রাজনৈতিক দলের নেতৃবৃন্দ আজকের বৈঠকে প্রাক্তন কেন্দ্রীয় মন্ত্রি শ্রী এইচ এন অনন্ত কুমারের প্রতি শ্রদ্ধা জানাতে দু মিনিট নিরবতা পালন করেন। বিভিন্ন রাজনৈতিক দলের পক্ষ থেকে বহু ধরনের ইস্যু আজকের বৈঠকে তোলা হয়। তবে রাজনৈতিক দলগুলির মধ্যে নির্বিঘ্নে সংসদ পরিচালনার বিষয়ে ঐক্যমত্ত হয়েছে এবং সংসদের উভয় কক্ষেই যে কোনও অচলাবস্হা দুর করতে গঠনমূলক আলোচনার উপর সংশ্লিষ্ট সকলেই জোর দিয়েছেন।
সর্বদল বৈঠকের পর কেন্দ্রীয় সংসদ বিষয়ক মন্ত্রী শ্রী নরেন্দ্র সিং তোমর সাংবাদিকদের জানান, সরকারের পক্ষ থেকে উভয়কক্ষের অধিবেশন নির্বিঘ্নে পরিচালনার জন্য সংশ্লিষ্ট সবকটি দলের কাছে সহযোগিতা চাওয়া হয়েছে। তিনি বলেন, সব দলই এবারে শীতকালীন অধিবেশনকে কাজের অধিবেশন হিসাবে পরিচালনার পক্ষে অভিমত প্রকাশ করেছে। তিনি জানান, সরকার সংসদের উভয়কক্ষের অধিবেশনে বিধি অনুসারে যেকোন ধরনের ইস্যু নিয়ে আলোচনা করতে প্রস্তুত আছে।
শ্রী তোমর জানান, সংসদের ২০১৮-র শীতকালীন অধিবেশন ১১ই ডিসেম্বর থেকে শুরু হয়ে ২০১৯-র ৮ই জানুয়ারি পর্যন্ত চলবে। অধিবেশনের ২৯ দিনে সংসদ বসবে ২০ বার এবং ৪৫টি বিল ও একটি আর্থিক বিষয় সংসদের এবারের অধিবেশনে অনুমোদনের জন্য রাখা হবে। এরমধ্যে সবচেয়ে গুরুত্বপূর্ণ হচ্ছে, তিনটি অধ্যাদেশের পরিবর্তে আইন প্রণয়নের জন্য বিল। এগুলি হল, মুসলিম মহিলা  অধ্যাদেশ ২০১৮; ইন্ডিয়ান মেডিকেল কাউন্সিল  অধ্যাদেশ ২০১৮ এবং দ্য কোম্পানীজ  অধ্যাদেশ ২০১৮। এছাড়া ১১টি বকেয়া বিল এবার পেশ করা হবে এবং নতুন তিনটি বিলও শীতকালীন অধিবেশন পেশ করার কথা রয়েছে। আজকের বৈঠকে কেন্দ্রীয় স্বরাষ্ট্র মন্ত্রী রাজনাথ সিং, কেন্দ্রীয় অর্থমন্ত্রী শ্রী অরুন জেটলি, সংসদ প্রতিমন্ত্রী শ্রী বিজয় গোয়েল, সংসদ প্রতিমন্ত্রী শ্রী অর্জন রাম মেঘওয়াল প্রমুখ উপস্হিত ছিলেন।
SSS /PB/NS
(Visitor Counter : 104
অসামরিকবিমানপরিবহণমন্ত্রক
ডিজিসিএ/এইআরএ/এএআই-তে প্রাতিষ্ঠানিক পরিকাঠামো মজবুত করা হচ্ছে
নতুন দিল্লি, ৬ জুলাই, ২০২৩
ভারতের অসামরিক বিমান চলাচল ক্ষেত্রে উল্লেখযোগ্য উন্নয়ন লক্ষ্য করা যাচ্ছে। সমগ্র বিশ্বের নিরিখে এটি এখন তৃতীয় বৃহত্তম বাজার হয়ে উঠছে। গ্রীণ ফিল্ড নীতির আওতায় বেশকিছু নতুন বিমানবন্দর আসতে চলেছে। উড়ে দেশ কা আম নাগরিক ‘উড়ান’ প্রকল্পে আঞ্চলিক যোগাযোগ ব্যবস্থা উন্নত হচ্ছে। বিগত ৯ বছরে বিমানবন্দর ও বিমান চলাচল ক্ষেত্রে ব্যাপক মানোন্নয়ন হয়েছে।
এরফলে, এক্ষেত্রে আরও মানবসম্পদ প্রয়োজন হয়ে পড়েছে। পাশাপাশি ক্রমবর্ধমান চাহিদার সঙ্গে তালমেলাতে প্রাতিষ্ঠানিক পরিকাঠামোর মানোন্নয়নও জরুরী হয়ে উঠেছে।
অসামরিক বিমান চলাচল মন্ত্রক এই লক্ষ্য পূরণের জন্য বিশেষ উদ্যোগ গ্রহণ করেছে। বাড়ানো হচ্ছে কর্মীগোষ্ঠী।
অসামরিক বিমান চলাচল মন্ত্রকের মহানির্দেশক :
ডিজিসিএ অসামরিক বিমান চলাচল নিরাপত্তা ক্ষেত্রে এবং বিমান চলাচল পরিষেবার ক্ষেত্রে বিশেষ গুরুত্বপূর্ণ ভূমিকা পালন করে। ডিজিসিএ-এর একদল বিশেষজ্ঞ বিমানচালক অ্যারোনেটিক্যাল ইঞ্জিনিয়ার এয়ার ট্রাফিক কন্ট্রোলার রয়েছেন। যাঁরা এইসমস্ত নিয়ন্ত্রক কাজকর্ম পর্যবেক্ষণ করেন। বর্তমানে ডিজিসিএ-তে ৪১৬টি নতুন পদ চালু করা হয়েছে। যার ফলে এই ক্ষেত্রে নিরাপত্তা আরও বৃদ্ধি পাবে।
বিমানবন্দরের অর্থনৈতিক নিয়ন্ত্রক কর্তৃপক্ষ :
এইআরএ একটি স্বাধীন নিয়ন্ত্রক সংস্থা। ভারতের বিমানবন্দরের অর্থনৈতিক নিয়ন্ত্রণ ব্যবস্থা পর্যবেক্ষণ করে এই সংস্থা। প্রধান বিমানবন্দরগুলির মধ্যে স্বাস্থ্যকর প্রতিযোগিতা, বিমানবন্দরের সুযোগ-সুবিধার ক্ষেত্রে বিনিয়োগ এবং বিমান পরিষেবায় ভাড়া নিয়ন্ত্রণ সংক্রান্ত কাজ পর্যালোচনা করে এটি। নতুন ১০টি পদ এখানে চালু করা হয়েছে।
ভারতের বিমানবন্দর কর্তৃপক্ষ :
এএআই সারা দেশে বিমানবন্দরগুলির কাজকর্ম, ব্যবস্থাপনা এবং উন্নয়নের জন্য দায়িত্বপ্রাপ্ত। বিমানবন্দরের পরিকাঠামো উন্নয়ন সহ নানা ক্ষেত্রে এর ভূমিকা বিশেষ গুরুত্বপূর্ণ। পর্যাপ্ত সংখ্যায় এয়ার ট্রাফিক কন্ট্রোল অফিসার থাকার ব্যবস্থাটি নিশ্চিত করাও এর কাজ। এই সংখ্যা কম হলে ভারতের যাত্রী সুরক্ষা ও বিমান চলাচল ক্ষেত্রে বিশ্ব ক্রমতালিকায় বিরূপ প্রভাব পড়তে পারে, এই বিষয়টি নজরে রেখে এটিসিও-তে ৭৯৬টি নতুন পদ তৈরি হয়েছে। ২০২১ সালের জুলাই মাস থেকে।
যে পদগুলি তৈরি হয়েছে তার সামগ্রিক ছবি পর্যালোচনা করে দেখা যায় – এএআইতে ৭৯৬টি, ডিজিসিএ-তে ৪১৬টি, এইআরএ-তে ১০টি পদ তৈরি হয়েছে। মোট ১,২২২টি পদ বাড়ানো হয়েছে।
বিমান চলাচল ক্ষেত্রে কর্মী সংখ্যা বাড়ানো এবং নিরাপত্তা বজায় রাখার বিষয়টিতে গুরুত্ব দিয়ে ভারতে বিমান চলাচল আরামদায়ক ও নিরাপদ করে তুলতে এই পদ বাড়ানোর সিদ্ধান্ত।
তথ্যওসম্প্রচারমন্ত্রক
সপ্তদশ মুম্বাই আন্তর্জতিক চলচ্চিত্র উৎসবে কয়েকটি শিক্ষণীয় মাস্টার ক্লাস
নতুন দিল্লি, ২৮ মে, ২০২২
সুপ্রসিদ্ধ সুরকার রেসুল পুকুট্টি থেকে বিশিষ্ট গীতিকার প্রসূন যোশী, আন্তর্জাতিক খ্যাতিসম্পন্ন বন্যপ্রাণ চিত্রনির্মাতা সুব্বাইয়া নাল্লা মথু থেকে প্রসিদ্ধ শর্ট ফ্লিম নির্মাতা কার্টার পিলচার এবারের সপ্তদশ মু্ম্বাই আন্তর্জাতিক চলচ্চিত্র উৎসবে মাস্টার ক্লাস বিভাগে উপস্থিত থেকে নিজেদের অভিজ্ঞতা ও শিল্প কৌশল সকলের সঙ্গে ভাগ করে নেবেন। এবারের এই চলচ্চিত্র উৎসবে সুপ্রসিদ্ধ ও খ্যাতনামা ব্যক্তিদের নিয়ে আয়োজিত হতে চলা এই মাস্টার ক্লাস অন্যতম আকর্ষণের কেন্দ্রবিন্দু হয়ে উঠতে চলেছে। মাস্টার ক্লাসগুলিতে সংশ্লিষ্ট ক্ষেত্রের বিশেষজ্ঞরা চলচ্চিত্রের শিল্পকলা ও নির্মাণ কৌশল সম্পর্কে নিজেদের অভিজ্ঞতা ভাগ করে নেবেন।
এবারের এই চলচ্চিত্র উৎসবে যে কয়েকটি বিষয় নিয়ে মাস্টার ক্লাসের আয়োজন করা হচ্ছে তার মধ্যে রয়েছে - চলচ্চিত্র সংরক্ষণের কৌশল, গল্প কথন, চলচ্চিত্রে শব্দ প্রয়োগের সৌন্দর্য্য, ভারতে অ্যানিমেশন ক্ষেত্র প্রভৃতি। এই বিষয়গুলি শিক্ষানবিশ চলচ্চিত্র নির্মাতাদের কাছে অভিজ্ঞতা সঞ্চয়ের বড় মাধ্যম হয়ে উঠবে। এছাড়াও কোভিড পরবর্তী সময়ে চলচ্চিত্র, ওটিটি প্ল্যাটফর্ম কিভাবে চলচ্চিত্র জগতে আমূল পরিবর্তন আনছে- এই সব বিষয় নিয়েও আলোচনা হবে।
উল্লেখ করা যেতে পারে, সপ্তদশ মুম্বাই আন্তর্জাতিক চলচ্চিত্র উৎসব আগামীকাল থেকে শুরু হচ্ছে। চলবে আগামী চৌঠা জুন পর্যন্ত। উচ্চাকাঙ্খী চলচ্চিত্র নির্মাতা, দর্শক ও সিনেমার প্রশংসক ও সমালোচকরা এবারের উৎসবে অংশ নিতে চলেছেন। মোট সাতটি বিষয় ভিত্তিক মাস্টার ক্লাসের আয়োজন করা হচ্ছে। এরমধ্যে রয়েছে - চলচ্চিত্র সংরক্ষণের কলাকৌশল, সমগ্র বিশ্বের জন্য ভারতে অ্যানিমেশন, পর্দা থেকে ওটিটি প্ল্যাটফর্মে সিনেমার বিস্তার, পেশা হিসেবে বন্যপ্রাণ চলচ্চিত্র নির্মাণ, চলচ্চিত্রে শব্দের সৌন্দর্য্য, গল্প কথন প্রভৃতি।
CG/BD/AS/
(Visitor Counter : 76
স্বাস্থ্যওপরিবারকল্যাণমন্ত্রক
গত চব্বিশ ঘন্টায় ২৩,৬০০ জনের বেশী সুস্থ হয়ে উঠেছেন
চিকিৎসাধীন সংক্রমিতদের থেকে ৩ লক্ষের বেশী সুস্থ হয়ে উঠেছেন
প্রতি দশ লক্ষ জনের হিসেবে প্রায় ১০ হাজার জনের নমুনা পরীক্ষা হয়েছে
নতুনদিল্লি, ১৯ই জুলাই, ২০২০
কেন্দ্র ও রাজ্য সরকার এবং কেন্দ্র শাসিত অঞ্চল প্রশাসনের যথোচিত সময়োপযোগী ব্যবস্থাগ্রহনের কৌশল অবলম্বনের ফলে দেশে কোভিড-১৯ মহামারী নিয়ন্ত্রনে রাখা গেছে। যাঁদের সংক্রমণ বেশী তাঁদের হাসপাতালে চিকিৎসা চলছে। আর যাঁদের সংক্রমণ কম তাঁরা হোম আইসোলেশনে রয়েছেন। এর ফলে উচ্চ হারে আরোগ্য লাভ নিশ্চিত হয়েছে।
গত ২৪ ঘন্টায় ২৩,৬৭২ জন সুস্থ হয়ে বাড়ি ফিরেছেন। আরোগ্য লাভ করা আর চিকিৎসাধীন সংক্রমিতদের মধ্যে পার্থক্যর পরিমাণ এখন ৩,০৪.০৪৩। ৬,৭৭.৪২২ জন সংক্রমিত সুস্থ হয়ে উঠেছেন। মোট সংক্রমিতের ৬২.৮৬ শতাংশ আরোগ্য লাভ করেছেন।
কোভিড-১৯-এ চিকিৎসাধীন সংক্রমিতের সংখ্যা ৩,৭৩,৩৭৯ জন।
দেশে কোভিড সংক্রমিতদের নমুনা পরীক্ষা করার পরিকাঠামো প্রতিনিয়ত বৃদ্ধি করা হচ্ছে। ভারতীয় চিকিৎসা গবেষণা পরিষদ -এর নির্দেশিকা মেনে সব নিবন্ধীকৃত চিকিৎসকরাই এখন নমুনা পরীক্ষার সুপারিশ করতে পারছেন। কোভিড-১৯ এর পরীক্ষার জন্য আরটি-পিসিআর সবথেকে নির্ভরযোগ্য পরীক্ষা। এর সঙ্গে র্র্যা্পিড আন্টিজেন পয়েন্ট অফ কেয়ার , ট্রুন্যাট এবং সিবিন্যাটের মাধ্যমে নমুনা পরীক্ষা করায়, পরীক্ষার পরিমাণও বেড়ে গেছে। গত ২৪ ঘন্টায় ৩,৫৮,১২৭টি নমুনা পরীক্ষা করা হয়েছে। এরফলে এ পর্যন্ত মোট ১,৩৭,৯১,৮৬৯টি নমুনার পরীক্ষা হয়েছে। ভারতে প্রতি ১০ লক্ষ জনের মধ্যে ৯৯৯৪.১ জনের নমুনা পরীক্ষা করা হয়েছে।
সারা দেশে পরীক্ষাগারের সংখ্যা বৃদ্ধি পেয়ে ১,২৬২টি হয়েছে। এর মধ্যে সরকারি পরীক্ষাগার ৮৮৯ এবং বেসরকারি পরীক্ষাগার ৩৭৩টি। রিয়েল টাইম আরটি-পিসিআর পদ্ধতিতে ৩৯৭টি সরকারি পরীক্ষাগারে এবং ২৫১টি বেসরকারি পরীক্ষাগারে অর্থাৎ মোট ৬৪৮টি পরীক্ষাগারে, ৪৫৫টি সরকারি পরীক্ষাগার এবং ৫৫টি বেসরকারি পরীক্ষাগার অর্থাৎ মোট ৫১০টি পরীক্ষাগারে ট্রুন্যাট-এর মাধ্যমে এবং ৩৭টি সরকারি ও ৬৭টি বেসরকারি পরীক্ষাগারে অর্থাৎ মোট ১০৪টি পরীক্ষাগারে সিবিন্যাট-এর মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
উপ-রাষ্ট্রপতিরসচিবালয়
প্রথম মহিলা হিসেবে রাজ্যসভায় সভাপতিত্ব করলেন নাগাল্যান্ডের এস ফাঙনন কোনিয়াক
রাজ্যসভার সভাপতি চার মহিলা সাংসদকে ভাইস-চেয়ারপার্সন হিসেবে মনোনীত করেছেন
নতুন দিল্লি, ২৫ জুলাই, ২০২৩
প্রথম মহিলা হিসেবে রাজ্যসভায় সভাপতিত্ব করে ইতিহাস সৃষ্টি করলেন নাগাল্যান্ড থেকে নির্বাচিত শ্রীমতী এস ফাঙনন কোনিয়াক। এর আগে ১৭ জুলাই, ২০২৩ তারিখে ভাইস-চেয়ারপার্সনের প্যানেলে প্রথম মহিলা সদস্য হিসেবে নিযুক্ত হয়ে ইতিহাস তৈরি করেছিলেন তিনি।
লিঙ্গসমতার ক্ষেত্রে গুরুত্বপূর্ণ পদক্ষেপ হিসেবে গত সপ্তাহে চারজন মহিলা সদস্যকে  নিয়ে ভাইস-চেয়ারপার্সনের প্যানেল তৈরি করেন রাজ্যসভার সভাপতি শ্রী জগদীপ ধনখড়।
এখানে উল্লেখযোগ্য হল, এই চারজন মহিলা সদস্যই প্রথমবার সাংসদ হয়েছেন। সংসদের বাদল অধিবেশনের আগে ৮ সদস্যের প্যানেলকে পুনর্গঠিত করা হয়, যার অর্ধেক হলেন মহিলা সদস্যরা। সংসদের উচ্চকক্ষের ইতিহাসে এই প্রথম ভাইস-চেয়ারপার্সনদের প্যানেলে মহিলা সদস্যদের সমান প্রতিনিধিত্ব রাখা হল।
গত সপ্তাহে মনোনীত ভাইস-চেয়ারপার্সনদের সম্পর্কে বিস্তারিত তথ্য নীচে দেওয়া হল।
শ্রীমতী পি টি ঊষা :
• পদ্মশ্রী জয়ী বিখ্যাত অ্যাথলিট। ২০২২ সালের জুলাইয়ে তিনি রাজ্যসভায় মনোনীত হন।
• তিনি প্রতিরক্ষা, যুব ও ক্রীড়া মন্ত্রকের পরামর্শদাতা কমিটি এবং আচরণবিধি সংক্রান্ত কমিটির সদস্য।
শ্রীমতী এস ফাঙনন কোনিয়াক :
• ভারতীয় জনতা পার্টির পক্ষ থেকে ২০২২ সালের এপ্রিলে নাগাল্যান্ড থেকে প্রথম মহিলা হিসেবে তিনি রাজ্যসভায় নির্বাচিত হন এবং তিনি হলেন দ্বিতীয় মহিলা, যিনি সংসদের উভয় কক্ষ ও রাজ্য বিধানসভায় নির্বাচিত হয়েছিলেন।
• তিনি পরিবহন, পর্যটন ও সংস্কৃতি কমিটি, উত্তর পূর্বাঞ্চল উন্নয়ন মন্ত্রকের পরামর্শদাতা কমিটি এবং নারীর ক্ষমতায়ন কমিটির সদস্য।
ডঃ ফৌজিয়া খান :
• তিনি জাতীয়তাবাদী কংগ্রেস পার্টির পক্ষ থেকে ২০২০ সালের এপ্রিলে রাজ্যসভায় নির্বাচিত হন।
• তিনি নারীর ক্ষমতায়ন কমিটি, ক্রেতা বিষয়ক, খাদ্য ও গণবন্টন কমিটি এবং আইন ও বিচার মন্ত্রকের পরামর্শদাতা কমিটির সদস্য।
শ্রীমতী সুলতা দেও :
• তিনি বিজু জনতা দলের পক্ষ থেকে ২০২২ সালের জুলাইয়ে রাজ্যসভায় নির্বাচিত হন।
• তিনি শিল্প কমিটি, নারীর ক্ষমতায়ন কমিটি, সাংসদ এলাকা উন্নয়ন প্রকল্প সংক্রান্ত কমিটি এবং নারী ও শিশুবিকাশ মন্ত্রকের পরামর্শদাতা কমিটির সদস্য।
CG/ MP /SKD/ ReleaseID: 1942464/ 26 July, 2023 / W- 329
(Visitor Counter : 72
জলশক্তি মন্ত্রক
পূর্ব মেদিনীপুরের পটাশপুরে এইচআইভি সংক্রমিত দম্পতির জন্য স্বচ্ছ ভারত মিশনের আওতায় শৌচাগার নির্মাণ
কলকাতা, ২৫ সেপ্টেম্বর, ২০২৩
পশ্চিমবঙ্গের পূর্ব মেদিনীপুর জেলার পটাশপুর ২ নম্বর ব্লকের পটাশপুর গ্রাম পঞ্চায়েতের একটি পরিবারের স্বামী-স্ত্রী উভয়েই এইচআইভি সংক্রমিত। নিছক ভুল ধারণার বশবর্তী হয়ে তাঁদের পরিবারের অন্যান্য সদস্যরা বাড়ির শৌচাগারটি ব্যবহার করতে দিচ্ছেন না। এটি মানবাধিকার লঙ্ঘনের সামিল।
পটাশপুর ২ নম্বর ব্লকের সমষ্টি উন্নয়ন আধিকারিক শ্রী শঙ্খু বিশ্বাস পুরো বিষয়টি জেনে স্বচ্ছ ভারত মিশনের আওতায় ঐ দম্পতির জন্য একটি শৌচাগার নির্মাণ করেন। পোর্টালে এ সংক্রান্ত আবেদন জমা পড়ার ১৫-২০ দিনের মধ্যে শৌচাগারটি নির্মিত হয়। এর ফলে, ঐ দম্পতি তাঁদের জীবনের মৌলিক অধিকার মর্যাদার সঙ্গে আবারও ফিরে পেয়েছেন। এই উদ্যোগের জন্য তাঁরা অত্যন্ত আনন্দিত।
সাধারণ মানুষের মর্যাদা রক্ষায় প্রশাসনিক পর্যায়ে এ ধরনের উদ্যোগ অত্যন্ত প্রশংসনীয়। স্বচ্ছ ভারত মিশন  – এর দ্বিতীয় পর্যায়ের ড্যাশবোর্ড থেকে জানা যায়, পশ্চিমবঙ্গে বর্তমানে গ্রামাঞ্চলে উন্মুক্ত স্থানে শৌচকর্ম মুক্ত  জেলার সংখ্যা ২২। ঐ ড্যাশবোর্ড থেকে প্রাপ্ত তথ্যানুযায়ী, ওডিএফ+ গ্রাম ১১৩টি এবং ওডিএফ+ আদর্শ গ্রামের সংখ্যা ৬২।
PG/CB/SB
(Visitor Counter : 24
কয়লামন্ত্রক
কয়লা পর্যটনকে উৎসাহ দিতে আটটি ইকো-পার্ক তৈরি করেছে কয়লা মন্ত্রক
নয়াদিল্লি, ৩০ ডিসেম্বর, ২০২২
কয়লা পর্যটনকে উৎসাহ দিতে ফিরে পাওয়া জমিতে কয়লা মন্ত্রকের ইকো-পার্ক তৈরির চলতি উদ্যোগের আওতায় বর্তমানে দেশের বিভিন্ন স্থানে ৮টি ইকো-পার্ক তৈরি হয়েছে। ২০২২-২৩ সালে এ ধরনের আরও ২টি পার্ক তৈরি হবে।
কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী ২০২২ – এর অক্টোবর মাসে ঝুরে বাল গঙ্গাধর তিলক ইকো-পার্ক উদ্বোধন করেছেন। এমএলসিআইএল পণ্ডিচেরী পর্যটন উন্নয়ন কর্পোরেশনের সঙ্গে পর্যটনে উৎসাহ দিতে খনি এলাকায় ২টি পার্ক তৈরির জন্য সমঝোতাপত্র স্বাক্ষর করেছে। মহারাষ্ট্র ও মধ্যপ্রদেশেও কয়লা ক্ষেত্রে পর্যটনের মানোন্নয়নের জন্য ইকো-পার্ক তৈরিতে চুক্তি স্বাক্ষরিত হয়েছে।
সুস্থায়ী উন্নয়ন এবং খাদান এলাকা সবুজায়নের লক্ষ্যে চলতি বছরের জানুয়ারি থেকে নভেম্বর মাস পর্যন্ত ২ হাজার ৩০০ হেক্টর জমিতে ২৭ লক্ষের কাছকাছি গাছের চারা রোপণ করা হয়েছে।
PG/PM/SB
(Visitor Counter : 63
অর্থমন্ত্রক
ফরিদাবাদের জাতীয় আর্থিক পরিচালন প্রতিষ্ঠানকে অরুণ জেটলির নামে নামাঙ্কিত করা হবে
নয়াদিল্লি, ১১ ফেব্রুয়ারী, ২০২০
কেন্দ্রীয় সরকার ফরিদাবাদের জাতীয় আর্থিক পরিচালন প্রতিষ্ঠান এর নাম পরিবর্তন করে অরুণ জেটলি জাতীয় আর্থিক পরিচালন প্রতিষ্ঠান করার সিদ্ধান্ত নিয়েছে।
কেন্দ্রীয় অর্থমন্ত্রকের ব্যয় দপ্তরের অন্তর্গত বিধিবদ্ধ সংস্হা হিসেবে ১৯৯৩ সালে ফরিদাবাদে এনআইএফএম প্রতিষ্ঠানটি গড়ে ওঠে। ইউপিএসসি-র সিভিল সার্ভিস পরীক্ষার মত ইন্ডিয়ান কস্ট অ্যাকাউন্টস সার্ভিসের মাধ্যমে অর্থ এবং হিসেব পরিষেবার বিভিন্ন বিভাগে নিয়োজিত আধিকারিকদের এই প্রতিষ্ঠানে প্রশিক্ষণ নেওয়া বাধ্যতামূলক। কেন্দ্রীয় অর্থমন্ত্রীরাই এনআইএফএম সংস্হার সভাপতি হয়ে থাকেন।
দীর্ঘদিন ধরে এই প্রতিষ্ঠান অন্যতম উৎকর্ষ কেন্দ্র হিসেবে কেন্দ্রীয় সরকারের জননীতি, আর্থিক পরিচালন ব্যবস্হাপনা এবং সরকারের অন্যান্য নীতি নির্ধারণের ক্ষেত্রে গুরুত্বপূর্ণ ভূমিকা পালন করে চলেছে। এনআইএফএম রাজ্য সরকার, ব্যাঙ্ক, অন্যান্য আর্থিক প্রতিষ্ঠান, রাষ্ট্রায়ত্ত সংস্হা ক্ষেত্রেও বিভিন্ন বিষয়ে সাহায্য করে থাকে। এই প্রতিষ্ঠানে ম্যানেজমেন্ট শিক্ষার ক্ষেত্রেও প্রশিক্ষণের ব্যবস্হা রয়েছে। এআইসিটিই অনুমোদিত স্নাতকোত্তর ডিপ্লোমারও পাঠক্রম চালু হয়েছে এই প্রতিষ্ঠানে।
পদ্মবিভূষণ পুরস্কার জয়ী প্রয়াত কেন্দ্রীয় অর্থমন্ত্রী শ্রী অরুণ জেটলি ২০১৪র ২৬শে মে থেকে ২০১৯এর ৩০শে মে পর্যন্ত অর্থমন্ত্রী হিসেবে গুরুত্বপূর্ণ দায়িত্ব সামলেছেন। তাঁর আমলেই সারা দেশ এক কর ব্যবস্হাপনায় এসেছিল, চালু হয়েছিল পণ্য পরিষেবা কর। তাঁর নেতৃত্বেই রেল বাজেট সাধারণ বাজেটের সঙ্গে একত্রিত হয়েছিল। তিনি দেউলিয়া এবং ঋণ পরিশোধে অক্ষমতা বিধি পেশ করেছিলেন।
ভবিষ্যতে এই প্রতিষ্ঠানের উন্নয়নের দিকে লক্ষ্য রেখে এবং প্রয়াত শ্রী অরুণ জেটলির অবদানের কথা স্মরণে রেখে কেন্দ্রীয় সরকার জাতীয় আর্থিক পরিচালন প্রতিষ্ঠানের নাম অরুণ জেটলির নামে নামাঙ্কিত করার সিদ্ধান্ত নিয়েছে।
CG/SS/NS
(Visitor Counter : 83
ভূ-বিজ্ঞানমন্ত্রক
ডক্টর জিতেন্দ্র সিং ভূবিজ্ঞান মন্ত্রকের দায়িত্ব নিয়েছেন
নতুন দিল্লি, ০৮ জুলাই, ২০২১
ডক্টর জিতেন্দ্র সিং ভূ-বিজ্ঞান মন্ত্রকের স্বাধীন দায়িত্বপ্রাপ্ত মন্ত্রী হিসেবে আজ দায়িত্ব গ্রহণ করেছেন। এদিন নতুন দিল্লিতে দায়িত্ব নেওয়ার পর ডক্টর সিং সাংবাদিকদের জানান, আবহাওয়ার পূর্বাভাস সহ গুরুত্বপূর্ণ অনেক কিছু বিষয়ে জনসাধারণকে সঠিক তথ্য দেওয়া এই মন্ত্রকের যথেষ্ট গুরুত্ব রয়েছে। এই মন্ত্রক ডেটা এবং জলবায়ুর পূর্বাভাস সংক্রান্ত বিষয়ে বিজ্ঞানসম্মত তথ্য সরবরাহ করে কৃষকদের সহায়তা করে। দেশে বর্তমানে আবহাওয়ার পূর্বাভাস নিয়ে যে ধরনের প্রযুক্তি ব্যবহার করা হয় তা বিশ্বজুড়ে প্রশংসা পেয়েছে। বহু দেশ তার অনুসরণ করছে।
এদিন মন্ত্রী তাঁর মন্ত্রকের পদস্থ আধিকারিকদের সঙ্গে মিলিত হন।
CG/SB
(Visitor Counter : 96
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা সামান্য কমে ২২ লক্ষ ২৮ হাজার ৭২৪; গত ২৪ ঘণ্টায় এই সংখ্যা কমে হয়েছে ১ লক্ষ ১৪ হাজার ৪২৮
দৈনিক আক্রান্তের সংখ্যা ১ লক্ষ ৭৩ হাজারে পৌঁছে যাওয়ায় গত ৪৫ দিনে নতুন করে আক্রান্তের সংখ্যা সর্বনিম্ন হয়েছে
দেশে গত দু’দিন নতুন করে আক্রান্তের সংখ্যা ২ লক্ষের নিচে
দৈনিক ভিত্তিতে সুস্থতার সংখ্যা লাগাতার ১৬ দিন নতুন করে আক্রান্তের সংখ্যার তুলনায় বেশি
জাতীয় স্তরে সুস্থতার হার আরও বেড়ে ৯০.৮০ শতাংশ
দৈনিক আক্রান্তের হার ৮.৩৬ শতাংশ, যা পরপর পাঁচদিন ১০ শতাংশের নিচে রয়েছে
দেশে নমুনা পরীক্ষার সংখ্যায় লক্ষ্যণীয় অগ্রগতি হয়ে ৩৪ কোটি ১০ লক্ষ ছাড়িয়েছে
নয়াদিল্লি, ২৯ মে, ২০২১
ভারতে সুস্পষ্টভাবে করোনায় আক্রান্তের সংখ্যা আরও কমে আজ দাঁড়িয়েছে ২২ লক্ষ ২৮ হাজার ৫৪০। এই সংখ্যা গত ১০ মে থেকে লাগাতার কমছে। আক্রান্তের সংখ্যায় নিম্নগামী প্রবণতা অব্যাহত থেকে দেশে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ১৪ হাজার ৪২৮টি কমেছে, যা মোট আক্রান্তের কেবল ৮.০৪ শতাংশ।
দেশে দৈনিক ভিত্তিতে আক্রান্তের সংখ্যা লাগাতার কমতে থাকায় পরপর ১৩ দিন এই সংখ্যা ৩ লক্ষের নিচে নেমে এসেছে। এমনকি, গত দু’দিনে দৈনিক আক্রান্তের সংখ্যা ২ লক্ষের কম। গত ২৪ ঘণ্টায় নতুন করে আক্রান্ত হয়েছেন ১ লক্ষ ৭৩ হাজার ৭৯০ জন।
ভারতে দৈনিক ভিত্তিতে সুস্থতার সংখ্যা পরপর ১৬ দিন নতুন করে আক্রান্তের সংখ্যার তুলনায় বেশি রয়েছে। একইভাবে গত ২৪ ঘণ্টায় করোনামুক্ত হয়েছেন ২ লক্ষ ৮৪ হাজার ৬০১ জন। গত ২৪ ঘণ্টায় নতুন করে আক্রান্তের সংখ্যার তুলনায় সুস্থতার সংখ্যা ১ লক্ষ ১০ হাজার ৮১১টি বেশি।
মহামারী শুরু হওয়ার সময় থেকে সংক্রমিত ব্যক্তিদের মধ্যে এখনও পর্যন্ত ২ কোটি ৫১ লক্ষ ৭৮ হাজার ১১ জন সুস্থ হয়েছেন। অন্যদিকে গত ২৪ ঘণ্টায় আরোগ্যলাভ করেছেন ২ লক্ষ ৮৪ হাজার ৬০১ জন। এর ফলে, জাতীয় স্তরে সুস্থতার হার দাঁড়িয়েছে ৯০.৮০ শতাংশ।
দেশে গত ২৪ ঘণ্টায় ২০ লক্ষ ৮০ হাজার ৪৮টি নমুনা পরীক্ষা হয়েছে। সামগ্রিকভাবে দেশে এখনও পর্যন্ত নমুনা পরীক্ষার সংখ্যা ৩৪ কোটি ১১ লক্ষ।
একদিকে দেশে যেমন নমুনা পরীক্ষার সংখ্যা বেড়েছে, তেমনই সাপ্তাহিক ভিত্তিতে আক্রান্তের সংখ্যায় নিম্নমুখী প্রবণতা লক্ষ্য করা গেছে। সাপ্তাহিক ভিত্তিতে আক্রান্তের হার বর্তমানে ৯.৮৪ শতাংশ। অন্যদিকে, দৈনিক ভিত্তিতে আক্রান্তের হার কমে দাঁড়িয়েছে ৮.৩৬ শতাংশ। আক্রান্তের হার লাগাতার কমতে থাকায় দেশে গত পাঁচদিন এই হার ১০ শতাংশের নিচে রয়েছে।
দেশব্যাপী টিকাকরণ অভিযানের আওতায় আজ পর্যন্ত ২০ কোটি ৮৯ লক্ষের বেশি কোভিড-১৯ টিকার ডোজ দেওয়া হয়েছে। মার্কিন যুক্তরাষ্ট্রের পর ভারত দ্বিতীয় দেশ যেখানে টিকাকরণের সংখ্যা ২০ কোটি ছাড়িয়েছে। আজ সকাল ৭টা পর্যন্ত পাওয়া প্রাথমিক তথ্য অনুযায়ী, ২০ কোটি ৮৯ লক্ষ ২ হাজার ৪৪৫টি টিকার ডোজ দেওয়া হয়েছে। এর মধ্যে ৯৮ লক্ষ ৪৩ হাজার ৫৩৪ জন স্বাস্থ্যকর্মী প্রথম ডোজ, ৬৭ লক্ষ ৬০ হাজার ১০ জন দ্বিতীয় ডোজ; কোভিদের বিরুদ্ধে লড়াইয়ে অগ্রভাগে থাকা ১ কোটি ৫৪ লক্ষ ৬২ হাজার ৮১৩ জন প্রথম ডোজ, ৮৪ লক্ষ ৬৩ হাজার ৬২২ জন দ্বিতীয় ডোজ পেয়েছেন। অন্যদিকে, ১৮-৪৪ বছর বয়সী ১ কোটি ৬৭ লক্ষ ৬৬ হাজার ৫৮১ জন প্রথম ডোজ এবং ২৯৮ জন দ্বিতীয় ডোজ পেয়েছেন। একইভাবে, ৪৫-৬০ বছর বয়সী ৬ কোটি ৪৫ লক্ষ ৯০ হাজার ৮৩৩ জন প্রথম ডোজ এবং ১ কোটি ৩ লক্ষ ৫২ হাজার ২২৮ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৫ কোটি ৮১ লক্ষ ১৫ হাজার ৪৯২ জন প্রথম ডোজ এবং ১ কোটি ৮৫ লক্ষ ৪৭ হাজার ৩৪ জন দ্বিতীয় ডোজ পেয়েছেন।
CG/BD/DM
(Visitor Counter : 125
প্রতিরক্ষামন্ত্রক
প্রতিরক্ষা ক্ষেত্রে বেসরকারি সংস্থার বিনিয়োগে সরকার উৎসাহ যোগাবে – রাজনাথ সিং
নয়াদিল্লি, ০৯ আগস্ট, ২০১৯
প্রতিরক্ষা রাষ্ট্রায়ত্ত সংস্থা ও অর্ডন্যান্স ফ্যাক্টরিগুলিকে শক্তিশালী করার পাশাপাশি, প্রতিরক্ষা ক্ষেত্রে বেসরকারি সংস্থার বিনিয়োগে উৎসাহ দানের ব্যাপারে সরকারের আগ্রহের কথা জানালেন প্রতিরক্ষা মন্ত্রী শ্রী রাজনাথ সিং। নতুন দিল্লিতে আজ প্রতিরক্ষা শিল্পে ‘মেক ইন ইন্ডিয়া’ শীর্ষক বিষয়ে প্রতিরক্ষা ও অ্যারো স্পেস সংস্থাগুলির সিইও-দের এক গোলটেবিল বৈঠকে শ্রী সিং আরও জানান, রপ্তানির পাশাপাশি, দেশীয় বাজারে অবদান রাখার বিপুল সুযোগ প্রতিরক্ষা সংস্থাগুলির রয়েছে। প্রতিরক্ষা উৎপাদন পরিকাঠামো গড়ে তুলতে কৌশলগত অংশীদারিত্ব মডেলের কথা ইতিমধ্যেই ঘোষণা করা হয়েছে বলে জানিয়ে প্রতিরক্ষা মন্ত্রী বলেন, এর ফলে ভারতীয় সংস্থাগুলি প্রতিযোগিতামূলক মনোভাব ও স্বচ্ছতা প্রক্রিয়া অবলম্বনের মাধ্যমে অংশীদার সংস্থা নির্বাচন করতে পারবে। তিনি আরও জানান, সরকার প্রতিরক্ষা ক্ষেত্রে প্রত্যক্ষ বিদেশি বিনিয়োগ নীতিতে উদারীকরণ এনেছে। প্রতিরক্ষা সাজসরঞ্জাম উৎপাদন ক্ষেত্রে ক্ষুদ্র ও মাঝারি সংস্থাগুলির অংশগ্রহণের সংখ্যা ২০১৪’র ২০১৫ থেকে বেড়ে ২০১৯ – এর ৪৪০ হয়েছে।
প্রতিরক্ষা ক্ষেত্রে সরকারের বিভিন্ন উদ্যোগের কথা উল্লেখ করে শ্রী সিং জানান, প্রতিরক্ষা সামগ্রী রপ্তানিতে উৎসাহ দিতে শিল্প সংস্থাগুলিকে ভারতের মৈত্রীভাবাপন্ন দেশগুলিতে রপ্তানি বৃদ্ধির লক্ষ্যে কাজ করার আহ্বান জানান। তিনি আরও জানান, রপ্তানি নীতি সরল করা হয়েছে এবং দেশীয় প্রযুক্তির বিকাশ তথা এ ধরণের প্রযুক্তিকে কাজে লাগিয়ে উৎপাদনে উৎসাহ দিতে ২০১৬’তে সংশ্লিষ্ট নীতি সংশোধন করা হয়েছে। দেশীয় প্রযুক্তির উন্নয়ন ও অগ্রগতি ছাড়া প্রতিরক্ষা ক্ষেত্রে স্বনির্ভর হওয়া সম্ভব নয় বলে উল্লেখ করে শ্রী সিং দেশে এ ধরণের প্রযুক্তির আরও উন্নয়ন ও বিকাশে প্রয়োজনীয় পদক্ষেপ গ্রহণের আহ্বান জানান। এক পরিসংখ্যানে মন্ত্রী জানান, ২০১৮ – ১৯ – এ ভারতীয় প্রতিরক্ষা শিল্প সংস্থাগুলির উৎপাদিত সামগ্রীর মূল্য ছিল ৮০ হাজার কোটি টাকা। এর মধ্যে বেসরকারি সংস্থাগুলি ১৬ হাজার কোটি টাকা অবদান রেখেছে।
এই বৈঠকে বিভাগীয় প্রতিমন্ত্রী শ্রী শ্রীপাদ যশো নায়েক ছাড়াও মন্ত্রক, প্রতিরক্ষা রাষ্ট্রায়ত্ত সংস্থা এবং অর্ডন্যান্স ফ্যাক্টরি বোর্ডের উচ্চ পদস্থ আধিকারিকরাও উপস্থিত ছিলেন।
SSS/BD/SB
(Visitor Counter : 120
স্বরাষ্ট্র মন্ত্রক
সকল ভাষার প্রতি সমান গুরুত্ব
নয়াদিল্লি, ২০ নভেম্বর, ২০১৯
কেন্দ্রীয় স্বরাষ্ট্র মন্ত্রী শ্রী জি কিষাণ রেড্ডি ‘এক দেশ-এক ভাষা’ সংক্রান্ত আজ এক প্রশ্নের লিখিত জবাবে জানান, এই ধরনের কোন প্রস্তাব সরকারের কাছে নেই এবং সংবিধান অনুযায়ী দেশের সব ভাষার সমান গুরুত্ব রয়েছে।
মন্ত্রী আরও জানান, সংবিধান অনুযায়ী ভাষার বিষয়টি যৌথ তালিকাভুক্ত। এখানে কেন্দ্রীয় সরকার এবং সংশ্লিষ্ট রাজ্য সরকারগুলির সমান দায়িত্ব রয়েছে।
মন্ত্রী উল্লেখ করেন, মানবসম্পদ উন্নয়নের মন্ত্রকের থেকে প্রাপ্ত তথ্য অনুযায়ী মন্ত্রক ভাষা-ভিত্তিক কোন অনুদান দেয় না। বিগত তিন বছরে বিভিন্ন ভাষার প্রসার ও উন্নতির লক্ষ্যে যে অর্থ বরাদ্দ করা হয়েছে তা নিম্নরূপ :

|
|
সংগঠন
|
|
২০১৬-১৭
|
|
২০১৭-১৮
|
|
২০১৮-১৯
|
|
কেন্দ্রীয় হিন্দি নির্দেশালয় ,
নতুন দিল্লি
|
|
৪৬.৫৩
|
|
৪৬.৫৩
|
|
৪৬.৩০
|
|
কেন্দ্রীয় ভারতীয় ভাষা পর্ষদ , মহীশূর
|
|
৪০.৫০
|
|
৪০.৫০
|
|
৪০.০৭
|
|
কমিশন ফর সায়েন্টিফিক অ্যান্ড টেকনিল্যাল টেকনলজি ,
নতুন দিল্লি
|
|
১২.১০
|
|
১২.১০
|
|
১২.১০
|
|
গ্রান্টস ফর প্রোমোশন অফ ইন্ডিয়ান ল্যাঙ্গুয়েজেস , 
|
|
২৯৩.১৫
|
|
৩৫৫.৫০
|
|
৪১৫.২৫
SSS/CB/DM
(Visitor Counter : 39